**SPRÁVA PREDSTAVENSTVA O PODNIKATEĽSKEJ ČINNOSTI**

**spoločnosti GEVORKYAN, a.s. za rok 2022**

**podľa § 192 ods. 2 zákona č. 513/1991 Zb. Obchodný zákonník v znení neskorších predpisov**

1. **Oblasti podnikania a výsledky podnikateľskej činnosti**

Spoločnosť **GEVORKYAN, a.s**., so sídlom: Továrenská 504, Vlkanová 976 31, Slovenská republika, IČO: 36 017 205, zapísaná v obchodnom registri Okresného súdu Banská Bystrica, Oddiel: Sa, Vložka č.: 1232/S (ďalej len „**GEVORKYAN, a.s.**“) podniká vo svojom sídle a nemá organizačnú zložku v zahraničí. Podnikateľskú činnosť vykonáva GEVORKYAN, a.s. počas celej svojej existencie a v roku 2022 sa zameriavala na tieto základné oblasti:

1. výskum a vývoj v oblasti prírodných a technických vied;
2. činnosť v oblasti práškovej metalurgie;
3. výskum a vývoj v oblasti spoločenských a humanitných vied;
4. kúpa tovaru za účelom jeho predaja konečnému spotrebiteľovi v rozsahu voľnej živnosti;
5. kúpa tovaru za účelom jeho predaja iným prevádzkovateľom živnosti v rozsahu voľnej živnosti;
6. sprostredkovanie obchodu a služieb v rozsahu voľnej živnosti;
7. nástrojárstvo;
8. tepelné spracovanie kovov;
9. povrchová úprava kovov;
10. oprava mechanických častí strojov a zariadení;
11. zváračské práce;
12. konštrukčné práce v oblasti strojárstva;
13. výroba zdravotníckych pomôcok;
14. výroba výrobkov z gumy a výrobkov z plastov;
15. textilná výroba; a
16. výroba celulózy, papiera, lepenky a výrobkov z týchto materiálov.

Celkové výnosy GEVORKYAN, a.s. za rok 2022 dosiahli výšku 68 307 137 EUR, celkové náklady dosiahli výšku 59 221 672 EUR a výsledok hospodárenia pred zdanením predstavoval 4 644 227 EUR.

1. **Výrobné činnosti, predaj výrobkov a poskytovanie služieb**

Z hľadiska výnosov boli v roku 2022 rozhodujúcou oblasťou tržby z predaja vlastných výrobkov v hodnote 48 360 912 EUR. Tržby z predaja služieb v roku 2022 boli vo výške 10 311 878 EUR.

1. **Výskumná a vývojová činnosť**

V spoločnosti GEVORKYAN, a.s. v roku 2022 na oddelení vývoja pracovalo 18 inžinierov, ktorí ročne vyvinú okolo 150 nových výrobkov. GEVORKYAN, a.s. spolupracuje so Slovenskou akadémiou vied a tiež pracuje na vývoji nových materiálov s výskumným ústavom vo Švédsku a v Kanade. Vďaka silnému vývoju firma rozširuje svoje zákaznícke portfólio približne o 10 nových odberateľov ročne.

GEVORKYAN, a.s. je vývojovým dodávateľom pre väčšinu svojich zákazníkov. Veľká väčšina výrobkov je vyvinutých priamo v spoločnosti GEVORKYAN, a.s. Pre takmer 100% odberateľov je jediným dodávateľom. GEVORKYAN, a.s. je pravidelne oslovovaná zákazníkmi so záujmom o vývoj produktov, ktoré nie sú na trhu dostupné. Týmto spôsobom dosiahla svetovú jedinečnosť vo výrobkoch, ktoré ešte nikto iný na svete nevyrobil metódou práškovej metalurgie.

1. **Kvalita služieb a výrobkov, ochrana životného prostredia**

V roku 2019 až 2020 boli v spoločnosti GEVORKYAN, a.s. vykonané interné audity, ktorých cieľom bolo preskúmanie aktuálnosti procesov spoločnosti GEVORKYAN, a.s. so systematickým systémom riadenia kvality, integrovaným manažérskym systémom, systémom environmentálneho manažérstva organizácie a managementu systému bezpečnosti a ochrany zdravia pri práci (BOZP) v organizácii.

Predmetom auditov bola dokumentácia systémov a činnosti spoločnosti GEVORKYAN, a.s. Výsledkom auditov bolo, že v spoločnosti GEVORKYAN, a.s. pretrváva zhoda systému manažérstva kvality s požiadavkami normy IATF 16949 s platnosťou do 28.9.2023 a ISO 9001:2015 s platnosťou do 28.9.2023, managementu systému BOZP v organizácii v súlade s ISO 45001:2018 s platnosťou do 9.11.2023. Pri auditoch neboli zistené žiadne nezhody.

V ostatných rokoch GEVORKYAN, a.s. úspešne prešiel viacerými zákazníckymi auditmi a stal sa globálnym dodávateľom pre veľké nadnárodné spoločnosti prevádzkujúce výrobné závody po celom svete. V roku 2020 spoločnosť úspešne prešla rekvalifikačným auditom IATF 16949, ktorý sa považuje za najprísnejší audit v rámci automobilového priemyslu. Norma, ktorou sa riadi, je vydaná organizáciou TÜV SÜD a je zameraná na vývoj systému riadenia kvality s dôrazom na neustále zlepšovanie, ako aj na prevenciu defektov v dodávateľskom reťazci.

Zdravie a bezpečnosť pri práci spolu so životným prostredím patria medzi najdôležitejšie hodnoty spoločnosti GEVORKYAN, a.s. Rešpektovanie životného prostredia a vôľu pokračovať v tomto vývoji dokazuje fakt, že v spoločnosti pracujú vysoko kvalifikovaní odborníci zodpovední za zdravie, bezpečnosť pri práci a životné prostredie. Viac ako 90 % odpadov spoločnosť GEVORKYAN, a.s. recykluje alebo znova využíva, čím sa znižuje negatívny dopad na životné prostredie. Odborníci firmy neustále pracujú na zefektívnení využívania prírodných zdrojov. Teplo z výrobných procesov sa zároveň používa na vykurovanie priestorov firmy v zimnom období. Ďalším projektom na nasledujúci rok je inštalácia rekuperátorov tepla s cieľom využiť odpadového tepla z kompresorovej stanice na ohrev úžitkovej vody a vykurovanie kancelárskych priestorov.

Spoločnosť GEVORKYAN, a.s. je certifikovaná na systém environmentálneho manažérstva podľa STN EN ISO 14001:2016. V roku 2020 úspešne absolvovala recertifikačný audit. Ďalší je naplánovaný na rok 2023.

Spoločnosť neuvádza ďalšie nefinančné informácie o vývoji, konaní, pozícii a o vplyve činnosti účtovnej jednotky na environmentálnu, sociálnu a zamestnaneckú oblasť, informáciu o dodržiavaní ľudských práv a informáciu o boji proti korupcii a úplatkárstva nakoľko neplní podmienku počtu zamestnancov určenú v § 20 ods. 9 zákona č. 431/2002 Z.z. o účtovníctve v znení neskorších predpisov.

1. **Oblasť mzdového vývoja a personalistiky**

Spoločnosť GEVORKYAN, a.s. na konci roka 2022 zamestnávala celkovo 172 zamestnancov, z toho približne 10% pracovalo na oddelení vývoja. Spoločnosť GEVORKYAN, a.s. poskytuje atraktívne a stabilné pracovné miesta pre kvalifikovaných pracovníkov s príslušným vzdelaním. Firma má multinacionálny kolektív. Kľúčoví manažéri majú skúsenosti z rôznych odvetví priemyslu.

Mimoriadne široké spektrum sociálneho programu firmy pokrýva reálne potreby zamestnancov od materiálnej výpomoci počas dlhodobej práceneschopnosti, materskej dovolenky, cez refinancovanie nákladov na ubytovanie, dopravu, príspevky na ozdravovacie procedúry, pobyty atď. V roku 2022 pokračoval špeciálny program na podporu mladých a talentovaných zamestnancov, ktorým firma poskytuje dlhodobý úver (v trvaní až 30 rokov) na kúpu bytu, domu alebo generálnu opravu existujúcej nehnuteľnosti.

Veľký dôraz je kladený na kontinuálne vzdelávanie zamestnancov. Všetci inžinieri a konštruktéri navštevujú medzinárodné veľtrhy, navyše každoročne absolvujú tréningy, kurzy a technické školenia v oblasti práškovej metalurgie v rôznych štátoch sveta. Na pravidelne organizované interné školenia sú pozývaní aj experti od dodávateľských firiem, aby prezentovali novinky v oblasti vývoja materiálov, výrobných technológií a strojov.

1. **Oblasť vlastného rozvoja firmy**

V priebehu roka 2020 GEVORKYAN, a.s. spustila novú vysokorýchlostnú kaliacu linku pre sériovú výrobu, ktorá je špecifická tým, že je v nej možné kaliť špeciálne kompozitné materiály práškovej metalurgie. Unikátne je aj to, že spoločnosť spolupracovala na vývoji a výrobe spolu s nemeckým výrobcom. Výsledkom spolupráce je unikátna linka na vysokoteplotné kalenie (do 1050°C) na celom území Česka a Slovenska.

V roku 2022 bola úspešne dokončená implementácia 27 robotizovaných pracovísk, celkovo už GEVORKYAN, a.s. disponuje 76 robotizovanými pracoviskami. Všetky sú univerzálnymi pracoviskami, ktoré vie GEVORKYAN, a.s. v prípade potreby premiestňovať, čo okrem značnej úspory mzdových nákladov umožňuje aj vyššiu flexibilitu vo výrobe. Robotizované pracoviská, kompletne vyvinuté GEVORKYAN, a.s., nahrádzajú celé tímy operátorov a umožňujú pokračovať v nepretržitej prevádzke.

Výrazná časť investícií smeruje do simulačných softvérov, informačného systému, online komunikácii, digitalizácií všetkých procesov vo firme tak, aby mohla GEVORKYAN, a.s. flexibilne fungovať.

V roku 2021 bol ďalej vypracovaný a schválený príslušnými orgánmi projekt dostavby novej výrobnej haly. Výrobná hala bola kolaudovaná v novembri 2022. Zároveň v tomto období prebehla vykládka a následná inštalácia kalibrovacích lisov značky Gasbarre (*220t CNC kalibrovacie lisy*), ktoré sú v súčasnosti v prístavbe výrobnej haly už nainštalované a plne funkčné.

**SPRÁVA PREDSTAVENSTVA O STAVE MAJETKU ZA ROK 2022**

**spoločnosti GEVORKYAN, a.s. za rok 2022**

**podľa § 192 ods. 2 zákona č. 513/1991 Zb. Obchodný zákonník v znení neskorších predpisov**

GEVORKYAN, a.s. vykázala k 31.12.2022 nasledovný stav majetku, vlastného imania a záväzkov:

|  |  |
| --- | --- |
| **Spolu majetok ..........................................................................................** | **177 623 605 EUR** |
| 1. Neobežný majetok...............................................................................
 | 126 721 917 EUR |
|  z toho: dlhodobý hmotný majetok ................................................. | 112 145 902 EUR |
|  dlhodobý nehmotný majetok ............................................. | 14 576 015 EUR |
| 1. Obežný majetok...................................................................................
 | 50 900 080 EUR |
|  z toho: zásoby................................................................................ | 24 008 980 EUR |
|  dlhodobé pohľadávky........................................................ | 0 EUR |
|  krátkodobé pohľadávky..................................................... | 24 165 667 EUR |
|  krátkodobý finančný majetok............................................. | 0 EUR |
|  finančné účty..................................................................... | 2 725 433 EUR |
| 1. Časové rozlíšenie ...............................................................................
 | 1 608 EUR |
| **Spolu vlastné imanie a záväzky..............................................................** | **152 477 923 EUR** |
| 1. Vlastné imanie......................................................................................
 | 67 860 320 EUR |
|  Z toho: základné imanie................................................................. | 16 657 272 EUR |
|  oceňovacie rozdiely z precenenia..................................... | 0 EUR |
|  fondy zo zisku................................................................... | 1 070 627 EUR |
|  hospodársky výsledok min. rokov...................................... | 10 595 541 EUR |
|  hospodársky výsledok za rok 2022 po zdanení................. | 3 535 066 EUR |
| 1. Záväzky................................................................................................
 | 80 378 721 EUR |
|  Z toho: rezervy............................................................................... | 1 070 627 EUR |
|  dlhodobé záväzky............................................................. | 49 321 743 EUR |
|  krátkodobé záväzky.......................................................... | 14 484 034 EUR |
|  bankové úvery................................................................... | 2 290 000 EUR |
|  krátkodobá finančná výpomoc........................................... | 8 823 134 EUR |
| 1. Časové rozlíšenie.................................................................................
 | 4 238 882 EUR |
|  |  |
| NÁKLADY................................................................................................... | 59 221 672 EUR |
| VÝNOSY..................................................................................................... | 68 307 137 EUR |

V \_\_\_\_\_\_\_\_\_\_\_\_\_\_ dňa \_\_.\_\_.2023

\_\_\_\_\_\_\_\_\_\_\_\_\_\_\_\_\_\_\_\_\_\_

**Dipl. Ing. Artur Gevorkyan**

**predseda predstavenstva**

**GEVORKYAN, a.s.**